#### ☑️**КАКВО Е СТАРТЕР/STARTER НА АВТОМОБИЛ❓**


**⭐ AutoProfi.BG ☎ 0889 68 63 60**  

За да може да се стартира даден двигател, на първо място неговия [маховик](https://autoprofi.bg/mahovik.html) трябва да бъде завъртян с определена скорост. Ето защо всеки един автомобил разполага със стартер. Неговата роля е да предизвика въртенето на [коляновия вал](https://autoprofi.bg/kolqnov-val.html), веднага след завъртане на ключа. Вследствие от това, двигателя всмуква сместа от гориво, която с помощта на подадения заряд от свещите се възпламенява. Стартерът представлява електромотор, който се захранва от [акумулатора](https://autoprofi.bg/akumulator.html). Той се състои от няколко части, най-важните, от които са ротор (с постоянен ток) и соленоид (намотка, под формата на спирала). Задвижването на ротора изисква голямо количество заряд, което поражда нуждата от подходящ капацитет на акумулатора . От своя страна, соленоида играе ролята на реле, чрез което се извършва придвижването на електрическия заряд от акумулатора към електромотора. При повечето автомобили, стартерът се монтира в близост до трансмисията. Той разполага с механизъм, наречен [бендикс](https://autoprofi.bg/bendiks.html), чиято роля е да го захваща към маховика, а при стартиране на двигателя – да го откача. Така, се предизвиква въртене с необходимите обороти и двигателя започва своята работа.